พระราชกฤษฎีกากำหนดเขตที่ดิน ในท้องที่ตำบลแม่พริก ตำบลผาปัง ตำบลแม่ปุ อำเภอแม่พริก จังหวัดลำปาง และตำบลยกกระบัตร อำเภอสามเงา จังหวัดตาก ให้เป็นเขตปฏิรูปที่ดิน พ.ศ. 2554
พระราชกฤษฎีกา
พระราชกฤษฎีกา
กำหนดเขตที่ดิน
ในท้องที่ตำบลแม่พริก ตำบลผาปัง ตำบลแม่ปุ
อำเภอแม่พริก
จังหวัดลำปาง และตำบลยกกระบัตร
อำเภอสามเงา
จังหวัดตาก
ให้เป็นเขตปฏิรูปที่ดิน
พ.ศ. ๒๕๕๔
 

ภูมิพลอดุลยเดช
ป.ร.
ให้ไว้ ณ
วันที่ ๑๙ ธันวาคม พ.ศ. ๒๕๕๔
เป็นปีที่ ๖๖
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรกำหนดเขตที่ดิน ในท้องที่ตำบลแม่พริก ตำบลผาปัง
ตำบลแม่ปุ อำเภอแม่พริก จังหวัดลำปาง และตำบลยกกระบัตร อำเภอสามเงา จังหวัดตาก
ให้เป็นเขตปฏิรูปที่ดิน

อาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทย
และมาตรา ๒๕ วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า
พระราชกฤษฎีกากำหนดเขตที่ดิน ในท้องที่ตำบลแม่พริก ตำบลผาปัง ตำบลแม่ปุ
อำเภอแม่พริก จังหวัดลำปาง และตำบลยกกระบัตร อำเภอสามเงา จังหวัดตาก
ให้เป็นเขตปฏิรูปที่ดิน พ.ศ. ๒๕๕๔

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ที่ดินในท้องที่ตำบลแม่พริก ตำบลผาปัง
ตำบลแม่ปุ อำเภอแม่พริก จังหวัดลำปาง และตำบลยกกระบัตร อำเภอสามเงา จังหวัดตาก
ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดิน

มาตรา ๔ ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
ยิ่งลักษณ์
ชินวัตร
นายกรัฐมนตรี

[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดิน
ในท้องที่ตำบลแม่พริก ตำบลผาปัง ตำบลแม่ปุ อำเภอแม่พริก จังหวัดลำปาง
และตำบลยกกระบัตร อำเภอสามเงา จังหวัดตาก ให้เป็นเขตปฏิรูปที่ดิน พ.ศ. ๒๕๕๔

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลแม่พริก
ตำบลผาปัง ตำบลแม่ปุ อำเภอแม่พริก จังหวัดลำปาง และตำบลยกกระบัตร อำเภอสามเงา
จังหวัดตาก มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ
หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
และโดยที่คณะรัฐมนตรีมีมติให้ดำเนินการปฏิรูปที่ดินเพื่อเกษตรกรรมในที่ดินเขตป่าสงวนแห่งชาติ
ป่าแม่พริก ในส่วนที่มีสภาพเป็นป่าเสื่อมโทรมแล้ว สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน
จึงจำเป็นต้องตราพระราชกฤษฎีกานี้










ปริยานุช/ผู้จัดทำ
๙ มกราคม ๒๕๕๕

ณัฐพร/ผู้ตรวจ
๙ มกราคม ๒๕๕๕

















































[๑] ราชกิจจานุเบกษา
เล่ม ๑๒๘/ตอนที่ ๙๕ ก/หน้า ๑๐/๒๘ ธันวาคม ๒๕๕๔